Blaze7451/Wiki-th-20250601 huggingface dataset:
มัสยิดใหญ่แห่งบัยตุรเราะฮ์มาน

มัสยิดใหญ่แห่งบัยตุรเราะฮ์มาน (Masjid Raya Baiturrahman) เป็นมัสยิดที่ตั้งอยู่ในภาคกลางของเมืองบันดาอาเจะฮ์ จังหวัดอาเจะฮ์ ประเทศอินโดนีเซีย มันเป็นแลนด์มาร์กของเมืองและรอดพ้นจากการทำลายล้างในเหตุการณ์แผ่นดินไหวและคลื่นสึนามิในมหาสมุทรอินเดีย พ.ศ. 2547

**ประวัติ**
มัสยิดแห่งรัฐสุลต่านอาเจะฮ์ดั้งเดิมที่มีหลังคาหลายชั้นในศตวรรษที่ 18
ตัวมัสยิดหลังแรกถูกสร้างใน ค.ศ. 1612 ในสมัยของสุลต่านอิซกันดาร์ มูดา บางรายงานกล่าวว่าตัวมัสยิดถูกสร้างใน ค.ศ. 1292 โดยสุลต่านอาไลดิน มะฮ์มุดชะฮ์ ตัวมัสยิดเดิมมีหลังคาหลายชั้นตามแบบสถาปัตยกรรมอาเจะฮ์
เมื่อเนเธอร์แลนด์โจมตีอาเจะฮ์ในวันที่ 10 เมษายน ค.ศ. 1873 ได้ทำให้ไฟไหม้มัสยิด ทางนายพล van Swieten ได้สัญญากับผู้นำท้องถิ่นว่าจะสร้างมัสยิดใหม่ จนกระทั่งปีค.ศ.1879 พวกดัตช์ได้สร้างมัสยิดใหม่ให้เป็นทั้งของขวัญและลดความแค้นของชาวอาเจะฮ์ การก่อสร้างเริ่มขึ้นใน ค.ศ.1879 และแล้วเสร็จในวันที่ 27 ธันวาคม ค.ศ.1881 ในสมัยของมุฮัมมัด เดาด์ ชาฮ์ สุลต่านพระองค์สุดท้ายของอาเจะฮ์ ชาวอาเจะฮ์หลายคนไม่ไปละหมาดที่มัสยิดนี้ เพราะมันถูกสร้างโดยชาวดัตช์ ซึ่งชาวอาเจะฮ์กำลังทำสงครามกับพวกนั้น ปัจจุบัน มันเป็นแหล่งความภาคภูมิใจของบันดาอาเจะฮ์
ก่อนปีค.ศ.1935 มัสยิดใหญ่แห่งบัยตุรเราะฮ์มานแห่งใหม่มีโดมและหออะษานเพียงหอเดียว
ในตอนแรก ตัวมัสยิดมีโดมและหออะษานเพียงหอเดียว แล้วค่อยเพิ่มขึ้นใน ค.ศ.1935, 1958 และ 1982 ปัจจุบัน มัสยิดมีโดมถึง 7 โดม และหออะษานถึง 8 หอ
ตัวมัสยิดรอดพ้นจากเหตุการณ์แผ่นดินไหวและคลื่นสึนามิในมหาสมุทรอินเดีย พ.ศ. 2547 โดยทำความเสียหายแค่กำแพงมัสยิด และทำหออะษานที่สูง 35 เมตรเอียง ในช่วงภัยพิบัติ ตัวมัสยิดถูกทำเป็นที่หลบภัยชั่วคราวสำหรับผู้ไร้ที่อยู่อาศัย และเปิดให้คนมาละหมาดภายในสองสัปดาห์

**ดูเพิ่ม**
สถาปัตยกรรมอินโดนีเซีย
*สถาปัตยกรรมอิสลาม

**อ้างอิง**
 Oey, Eric M. Sumatra. Periplus Editions (HK) Ltd., 1996.-  Mesjid Besar Baiturrahman date=2012-03-21 
บัยตุรเราะฮ์มาน
หมวดหมู่:สิ่งก่อสร้างในบันดาอาเจะฮ์
หมวดหมู่:มัสยิดที่สร้างเสร็จใน ค.ศ. 1881
หมวดหมู่:สถาปัตยกรรมอินโด-ซาราเซนแบบฟื้นฟู
หมวดหมู่:สิ่งก่อสร้างในจังหวัดอาเจะฮ์
เครื่องยนต์สี่สูบเรียง

ภาพจำลองคอมพิวเตอร์ แสดงกลไกเครื่องยนต์สี่สูบเรียง
แอนิเมชั่นจำลองการทำงานของเครื่องยนต์สี่สูบเรียง
เครื่องยนต์สี่สูบเรียง (Inline-four engine) เป็นเครื่องยนต์สันดาปภายในแบบสี่กระบอกสูบ โดยที่กระบอกสูบทั้งสี่ถูกจัดวางเรียงเป็นแถวตรง หรือวางขนานไปกับห้องข้อเหวี่ยง บางครั้งเครื่องยนต์ประเภทนี้มักถูกเรียกย่อว่า I4 หรือ L4
การจัดวางกระบอกสูบแบบสี่สูบเรียงทำให้เครื่องยนต์เกิดความสมดุลปฐมภูมิที่ยอดเยี่ยม และมีกลไกการทำงานที่เรียบง่ายไม่ซับซ้อน จึงทำให้นิยมใช้กับรถยนต์ราคาประหยัด อย่างไรก็ตาม แม้จะเป็นเครื่องยนต์ที่เรียบง่าย แต่เครื่องยนต์แบบนี้ก็เผชิญกับความเสียสมดุลทุติยภูมิ ความสั่นสะเทือนนี้จะแปรผันตามขนาดเครื่องยนต์และรอบเครื่องยนต์ที่ใช้ สาเหตุมาจากมีสองกระบอกสูบจะทำงานพร้อมกันเป็นคู่ตลอดเวลา ด้วยเหตุนี้ เครื่องยนต์แบบสี่สูบที่มีขนาดใหญ่กว่าจึงมักต้องได้รับการออกแบบที่ซับซ้อนมากขึ้นเพื่อลดทอนความเสียสมดุลทุติยภูมิ
ปัจจุบัน บริษัทผู้ผลิตเครื่องยนต์สี่สูบของรถยนต์แทบทุกรายล้วนผลิตเครื่องยนต์สี่สูบเรียง เครื่องยนต์สี่สูบเรียงเป็นเครื่องยนต์แบบพื้นฐานและแพร่หลายที่สุดในรถยนต์สมัยใหม่ ขณะที่เครื่องยนต์ V6 ได้รับความนิยมเป็นอันดับสอง

**อ้างอิง**
หมวดหมู่:เครื่องยนต์
หลี่ เหวินเลี่ยง

หลี่ เหวินเลี่ยง (p=Lǐ Wénliàng; 12 ตุลาคม พ.ศ. 2529 – 7 กุมภาพันธ์ พ.ศ. 2563) เป็นจักษุแพทย์ชาวจีนประจำโรงพยาบาลกลางอู่ฮั่น และเป็นผู้ส่งข้อความเตือนเรื่องความเสี่ยงของการระบาดของโคโรนาไวรัสสายพันธุ์ใหม่ พ.ศ. 2562–2563 เมื่อวันที่ 30 ธันวาคม พ.ศ. 2562 ในวันที่ 3 มกราคม พ.ศ. 2563 เขาถูกตำรวจท้องถิ่นเรียกพบเพื่อตำหนิเรื่อง "การเผยแพร่ข้อความเท็จทางอินเทอร์เน็ต" หลี่กลับไปทำงานแต่ต่อมาติดเชื้อโคโรนาไวรัสจากผู้ป่วยติดเชื้อคนหนึ่ง เขาเสียชีวิตในวันที่ 7 กุมภาพันธ์ พ.ศ. 2563

**อ้างอิง**
หมวดหมู่:บุคคลที่เกิดในปี พ.ศ. 2529
หมวดหมู่:บุคคลที่เสียชีวิตในปี พ.ศ. 2563
หมวดหมู่:บุคคลจากมณฑลเหลียวหนิง
หมวดหมู่:จักษุแพทย์ชาวจีน
หมวดหมู่:การระบาดทั่วของโควิด-19
หมวดหมู่:บุคคลที่เสียชีวิตจากโรคโควิด-19 ในประเทศจีน
เครื่องยนต์หกสูบเรียง

แอนิเมชั่นจำลองการทำงานของเครื่องยนต์หกสูบเรียง ลำดับการจุดระเบิดเรียงจากกระบอก 1-5-3-6-2-4
เครื่อยนต์ BMW M88 ซึ่งใช้ในรถยนต์ BMW M1
เครื่องยนต์หกสูบเรียง (Inline-six engine) เป็นเครื่องยนต์สันดาปภายในแบบหกกระบอกสูบ โดยที่กระบอกสูบทั้งหกถูกจัดวางเรียงเป็นแถวตรง หรือวางขนานไปกับห้องข้อเหวี่ยง บางครั้งเครื่องยนต์ประเภทนี้มักถูกเรียกย่อว่า I6 หรือ L6 เครื่องยนต์แบบนี้ถูกผลิตขึ้นครั้งแรกในปีค.ศ. 1903 โดยบริษัทผลิตอากาศยาน Spyker ของเนเธอร์แลนด์
เครื่องยนต์หกสูบเรียงเป็นหนึ่งในเครื่องยนต์ที่มีกลไกง่ายที่สุดและสร้างความสมดุลที่ยอดเยี่ยมทั้งในด้านปฐมภูมิและทุติยภูมิ ลูกสูบชุดซ้าย(สามลูกด้านซ้าย)จะมีทิศทางการเคลื่อนที่เหมือนกันลูกสูบชุดขวา(สามลูกด้านขวา) ส่งผลให้เครื่องยนต์เดินได้เรียบทั้งในรอบต่ำและรอบสูง โดยไม่จำเป็นต้องทำการบาลานซ์เกินความจำเป็น และมีความสั่นสะเทือนน้อยกว่ามากเมื่อเทียบกับเครื่องยนต์แบบเดียวกันที่มีจำนวนกระบอกสูบน้อยกว่า การจัดวางลูกสูบแบบเรียงแถวยังทำให้สามารถเดินท่อไอดีและไอเสียได้สะดวก เป็นผลให้ระบบวาล์วไม่มีความซับซ้อน
แม้ว่าเครื่องยนต์แบบนี้จะมีความนุ่มนวลมาก แต่หากมองในแง่ของราคาเทียบกับกำลังเครื่องยนต์ที่ได้รับแล้วถือว่าเป็นเครื่องยนต์ที่ออกจะแพง แต่ก็แลกกับการซ่อมบำรุงรักษาที่ง่ายและถูกกว่าเครื่องยนต์แบบอื่นมาก เครื่องยนต์สำหรับรถยนต์มักมีขนาด 2.0 ถึง 5.0 ลิตร
เครื่องยนต์หกสูบเรียงมีการใช้งานอย่างแพร่หลายเป็นเวลาราว 30 ปี จนกระทั่งในคริสต์ทศวรรษที่ 1980 ผู้ผลิตรถยนต์ส่วนใหญ่ก็หันไปใช้เครื่องยนต์ V6 แทน ด้วยเหตุผลที่ว่าเครื่องยนต์หกสูบเรียงนั้นมีต้นทุนการผลิตที่แพง และใช้พื้นที่ห้องเครื่องยาวเกินไปเมื่อเทียบกับเครื่องยนต์สมัยใหม่แบบอื่นๆ

**อ้างอิง**
หมวดหมู่:เครื่องยนต์
การขยายเขตเมือง

ร้อยละการนคราภิวัฒน์ในแต่ละประเทศ ข้อมูลปี 2015
การขยายเขตเมือง หรือ กระบวนการกลายเป็นเมือง (Urbanisation/Urbanization) หมายถึงการโยกย้ายประชากรจากพื้นที่ชนบทมายังพื้นที่เมือง การค่อย ๆ เพิ่มขึ้นของสัดส่วนผู้คนที่อาศัยในพื้นที่เมือง และวิธีทางที่สังคมปรับตัวรับมือกับการเปลี่ยนแปลงนี้ การขยายเขตเมืองถือเป็นขั้นตอนเด่นที่เมืองนั้นเกิดขึ้นและขยายตัวตามจำนวนผู้คนที่เริ่มเข้ามาอยู่อาศัยและทำงานในพื้นที่ที่เป็นศูนย์กลาง ถึงแม้แนวคิดทั้งสองแบบนี้สามารถใช้แทนที่กันได้ การขยายเขตเมืองนั้นแตกต่างจากการเจริญเติบโตของเมือง (Urban growth) เพราะการขยายเขตเมืองคือ “สัดส่วนของประชากรในชาติที่อยู่อาศัยในพื้นที่ที่กำหนดว่าเป็นเขตเมือง” ("the proportion of the total national population living in areas classed as urban") ในขณะที่การเจริญเติบโตของเมืองหมายถึง “จำนวนผู้คนสัมบูรณ์ที่อาศัยอยู่ในพื้นที่ที่กำหนดว่าเป็นเขตเมือง” ("the absolute number of people living in areas classed as urban") องค์การสหประชาชาติระบุว่าครึ่งหนึ่งของประชากรโลกจะอาศัยในเขตเมืองภายในสิ้นปี 2008 มีการคาดการณ์ว่าภายในปี 2050 ประมาณ 64% ของประเทศกำลังพัฒนา และ 86% ของประเทศพัฒนาแล้วจะกลายเป็นเขตมืองจากการขยายเขตเมือง มีค่าเทียบเท่ากับ 3 พันล้านชาวนคร (urbanites) ภายในปี 2050 ส่วนมากจะเกิดข้นในแอฟิกาและเอเชีย
การขยายเขตเมืองเกี่ยวข้องกับหน้าที่ความรับผิดชอบหลายส่วน รวมถึงการออกแบบผังเมือง ภูมิศาสตร์ สังคมศาสตร์ สถาปัตยกรรม เศรษฐกิจ และการสาธารณสุข ปรากฏการณ์นี้ถือว่าเกี่ยวข้องอย่างใกล้ชิดกับการทำให้ทันสมัย (Modernisation) การปรับให้เป็นอุตสาหกรรม (Industrialisation) และการบวนการหาเหตุผล (Rationalisation) ในเชิงสังคมศาสตร์
ในปัจจุบัน กลุ่มเมืองนคร (Urban agglomerations) ในเอเชียทั้ง โอซากะ, โตเกียว, กวางโจว, การาจี, จาการ์ตา, มุมไบ, เซี่ยงไฮ้, มะนิลา, โซล และปักกิ่ง ล้วนมีประชากรมากกว่า 20 ล้านคน ในขณะที่เดลี มีการคาดการณ์ว่าจะมีประชากรเกิน 40 ล้านคนในปี 2035 ส่วนเมืองเช่น เตหะราน, อิสตันบูล, เม็กซิโกซิตี, เซาเปาโล, ลอนดอน, มอสโก, นิวยอร์กซิตี, เลกอส, ลอสแอนเจลิส และไคโร ล้วนมี หรือกำลังจะมีประชากรเกิน 15 ล้านคน

**อ้างอิง**

หมวดหมู่:การปฏิวัติอุตสาหกรรม
หมวดหมู่:การใช้ที่ดิน
ไพมอน

ไฟล์:Paimon.jpg|thumb|270px|right|ไพมอนตามที่ปรากฏใน นิรยภูมินุกรม
ไพมอน เป็นชื่อของดวงจิตในหนังสือ กุญแจย่อยของซาโลมอน (บทอาร์สโกเอเทีย), หนังสือ ฐานานุกรมปิศาจ ของโยฮัน ไวเออร์, หนังสือ นิรยภูมินุกรม ของปล็องซี, เอกสาร Sloane MS 3824 ที่หอสมุดแห่งชาติอังกฤษ ตลอดจนหนังสืออื่นๆ
บทอาร์สโกเอเทียระบุว่าไพมอนมีฐานันดรเป็นราชาและค่อนข้างเชื่อฟังลูซิเฟอร์pages=10-14 ไพมอนเป็นดวงจิตที่ 9 ในบทอาร์สโกเอเทีย และเป็นดวงจิตที่ 22 ในหนังสือฐานานุกรมปิศาจและนิรยภูมินุกรมloc=par. 20-29 หนังสือ Grimoire of Pope Honorius ระบุว่าไพมอนเป็นราชาแห่งทิศประจิมloc=par. 2, 25, 28, 24, 38pages=80-89
บทอาร์สโกเอเทียระบุว่า ไพมอนเป็นบุรุษขี่อูฐหนอกเดียว โดยมีขบวนประโคมดนตรีเสียงดังนำหน้า (เน้นแตรและฉาบ) เอกสาร Sloane MS 3824 ระบุว่าอูฐสวมมงกุฎpages=55, 59, 60, 162-172 ในขณะที่แหล่งอื่นที่เหลือระบุว่าตัวไพมอนเป็นผู้สวมมงกุฎเองpages=10-14 บทอาร์สโกเอเทียไม่ได้เขียนว่าไพมอนมีหน้าตาเช่นไร ในขณะที่แหล่งอื่นต่างระบุว่าเขามีใบหน้าเป็นสตรี แต่ยังใช้คำเรียกถึงเป็นแบบบุรุษloc=par. 20-29loc=par. 2, 25, 28, 24, 38
บทอาร์สโกเอเทียระบุว่า หากไพมอนปรากฏขึ้นตนเดียว จะต้องมีการสังเวยเพื่ออัญเชิญเบบัลและอาบาลัมขึ้นมาด้วย ซึ่งเป็นสองราชาข้ารับใช้ของไพมอนเพียงแต่ไม่ชอบติดตามไพมอน เอกสารสามแหล่งระบุว่าเขาเป็นผู้ปกครองเหนือ 200 กรมกองวิญญาณ ซึ่งบางส่วนอยู่ในคณะทูตสวรรค์และที่เหลืออยู่ในคณะอำนาจpages=10-14pages=380-389 เอกสาร Sloane MS 3824 และหนังสือ Liber Officiorum Spirituum ระบุว่าเขามีเสียงแหบแห้งpages=55, 59, 60, 162-172pages=191-207 หนังสือ Liber Officiorum Spirituum ระบุว่าไพมอนจะพูดภาษาของตนเท่านั้นจนกว่าผู้อัญเชิญจะสั่งให้พูดภาษาอื่นpages=10-19pages=30-39
บทอาร์สโกเอเทีย, หนังสือ Livre des Esperitz และหนังสือ Liber Officiorum Spirituum ล้วนระบุว่าไพมอนเป็นผู้สั่งสอนวิทยาการและตอบคำถามต่างๆ อาร์สโกเอเทียขยายความว่าเขาเป็นผู้รู้รอบศิลป์ทุกแขนง และยังรู้ถึงเรื่องลับต่างๆในโลก อาทิ ความรู้เกี่ยวกับดิน น้ำ ลม เป็นต้น
หนังสือ Abramelin ระบุว่าเขาเป็นผู้รู้เหตุการณ์ในอดีตและอนาคต, ช่วยคลายความสงสัย, ทำให้วิญญาณปรากฏตัว สร้างสรรค์นิมิต, สามารถคืนชีพคนตายได้เป็นเวลาหลายปี และมีพลังในการสรรค์สร้างทุกสิ่งอย่างpage=133

**อ้างอิง**
หมวดหมู่:ปิศาจ
เครื่องยนต์สามสูบเรียง

แอนิเมชั่นจำลองการทำงานของเครื่องยนต์สามสูบเรียง
เครื่องยนต์สามสูบเรียงของรถจักรยานยนต์ Triumph Rocket III ขนาด 2.3 ลิตร
เครื่องยนต์สามสูบเรียง (Inline-triple engine) เป็นเครื่องยนต์สันดาปภายในแบบสามกระบอกสูบ โดยที่กระบอกสูบทั้งสามถูกจัดวางเรียงเป็นแถวตรง หรือวางขนานไปกับห้องข้อเหวี่ยง บางครั้งเครื่องยนต์ประเภทนี้มักถูกเรียกย่อว่า I3 โดยทั่วไปมักมีขนาดเครื่องยนต์ไม่เกิน 1.2 ลิตร
เครื่องยนต์สามสูบเรียงจัดเป็นเครื่องยนต์ที่มักใช้กับรถจักรยานยนต์ขนาดใหญ่และรถยนต์ขนาดเล็ก ตลอดจนใช้กับรถแทรกเตอร์ในงานเกษตรกรรม เครื่องยนต์สามสูบเรียงขนาดเล็กที่สุดที่เคยใช้สำหรับรถยนต์ เป็นเครื่อง 2 จังหวะขนาด 256 ซีซี ซึ่งใช้ในรถซูซูกิฟรอนเต (Fronte) ปี 1967 
ปัญหาของเครื่องยนต์สามสูบเรียงในยุคแรกคือแรงสันสะเทือนเดินไม่เรียบเหมือนเครื่องยนต์สี่สูบ และเป็นปัญหาที่ทำให้เครื่องยนต์สามสูบเรียงไม่ได้รับความนิยมและห่างหายไปจากตลาดรถยนต์ อย่างไรก็ตาม พัฒนาการทางเทคโนโลยีทำให้เครื่องยนต์สามสูบเรียงกลับมามีที่ยืนในตลาดรถยนต์อีกครั้ง อาการสั่นสะท้านลดลงอย่างสัมผัสได้ และกลายเป็นเครื่องยนต์สำหรับรถยนต์อีโคคาร์ที่ประหยัดน้ำมัน
ซูซูกิสวิฟท์แบบพื้นฐานใช้เครื่องยนต์สามสูบเรียงขนาด 993 ซีซี แบบฉีดเชื้อเพลิงจุดเดียว เครื่องยนต์ตัวเดียวกันยังถูกนำไปใช้ในซูซูกิ Wagon R+ แบบฉีดเชื้อเพลิงหลายจุด รถยนต์ไดฮัทสุบางรุ่นก็ใช้เครื่องยนต์สามสูบเรียง เช่น มิร่า เป็นต้น เครือฟ็อลคส์วาเกินก็เป็นอีกหนึ่งเจ้าที่มีการใช้งานเครื่องยนต์สามสูบเรียงร่วมกับเครื่องยนต์ดีเซล มีการนำไปใช้ใน Audi A2, Volkswagen Polo, Volkswagen Up!, Volkswagen Fox, Volkswagen Lupo, SEAT Ibiza, SEAT Córdoba, SEAT Mii, Škoda Citigo และ Škoda Fabia
การใช้เครื่องยนต์สามสูบเรียงในรถจักรยานต์ยนต์ถือว่ามีข้อได้เปรียบมาก เครื่องยนต์สามสูบแคบกว่าเครื่องยนต์สี่สูบเรียง แต่มีแรงสั่นสะเทือนน้อยกว่าเครื่องยนต์สองสูบ รถจักรยานยนต์สำหรับแข่งขันและใช้ประจำวันจำนวนมากนิยมใช้เครื่องยนต์สามสูบเรียงแบบสี่จังหวะ
เครื่องยนต์สามสูบเรียงแบบทั่วไปมักทำมุมข้อเหวี่ยง 120 องศา ซึ่งทำให้เกิดความสมดุลที่สุดในมวลเคลื่อนที่แบบกลับไปมา อย่างไรก็ตาม ในอดีตเคยมีเครื่องยนต์สามสูบเรียงที่ทำมุมข้อเหวี่ยง 180 องศาเช่นกัน โดยปรากฎในตัวอย่างจักรยานยนต์ยุคแรกของบริษัทผู้ผลิตจักรยานยนต์อิตาลี Laverda

**อ้างอิง**
หมวดหมู่:เครื่องยนต์
ห้องข้อเหวี่ยง

บล็อคเครื่องยนต์หกสูบเรียงของ BMW1; ห้องข้อเหวี่ยงตั้งอยู่บริเวณครึ่งล่างของบล็อคเครื่อง
ห้องข้อเหวี่ยง (Crankcase) คือห้องของเฟืองเพลาข้อเหวี่ยงในเครื่องยนต์สันดาปภายในแบบลูกสูบ ห้องข้อเหวี่ยงของเครื่องยนต์สมัยใหม่จะรวมอยู่ในบล็อกเครื่องยนต์ ห้องข้อเหวี่ยงของเครื่องยนต์ส่วนใหญ่มักตั้งอยู่บริเวณส่วนครึ่งล่างของรองลื่นหลัก (main bearing) แต่เครื่องยนต์บางแบบมีห้องข้อเหวี่ยงอยู่รายล้อมรองลื่นหลัก น้ำมันหล่อลื่นเครื่องยนต์เกินครึ่งจะอยู่ภายในห้องข้อเหวี่ยง

**เครื่องยนต์สองจังหวะ**
เครื่องยนต์สองจังหวะมีการออกแบบให้อัดเชื้อเพลิงภายในห้องข้อเหวี่ยง สภาพสุญญากาศจะดูดไอผสม(เชื้อเพลิง/อากาศ)เข้าสู่ภายในเครื่องยนต์ในขณะที่ลูกสูบเลื่อนขึ้น จากนั้นเมื่อลูกสูบเลื่อนลง ช่องอากาศเข้าเปิดออก ไอผสมที่ถูกบีบอัดถูกดันจากห้องข้อเหวี่ยงไปสู่ห้องเผาไหม้ 
การออกแบบให้อัดเชื้อเพลิงภายในห้องข้อเหวี่ยงมักใช้กับเครื่องยนต์เบนซินขนาดเล็กสำหรับจักรยานยนต์ เครื่องปั่นไฟ ตลอดจนอุปกรณ์ทำสวน การออกแบบเช่นนี้บางครั้งพบในเครื่องยนต์ดีเซลเช่นกันแต่ไม่เป็นที่นิยม

**เครื่องยนต์สี่จังหวะ**
การหมุนเวียนน้ำมันหล่อลื่นในเครื่องยนต์สี่จังหวะแบบอ่างแห้ง (Dry sump)
เครื่องยนต์สี่จังหวะส่วนใหญ่มีห้องข้อเหวี่ยงที่บรรจุน้ำมันหล่อลื่นเครื่องยนต์ รวมไปถึงระบบอ่างน้ำมันและระบบอ่างแห้ง ห้องข้อเหวี่ยงในเครื่องยนต์สี่จังหวะไม่ได้เป็นสถานที่ผสมเชื้อเพลิงเข้ากับอากาศเหมือนดั่งเครื่องยนต์สองจังหวะ
เครื่องยนต์สี่จังหวะมีการหมุนเวียนน้ำมันหล่อลื่น และกิจกรรมที่ว่านี้ก็เกิดขึ้นภายในห้องข้อเหวี่ยง น้ำมันหล่อลื่นจะถูกเก็บไว้ที่ก้นของห้องข้อเหวี่ยง (ในเครื่องยนต์แบบมีอ่างน้ำมัน) หรือถูกเก็บไว้ที่อ่างเก็บน้ำมันที่แยกตัวออกมาต่างหาก (ในระบบแบบอ่างแห้ง) จากจุดนี้ น้ำมันจะถูกดันโดยปั๊ม (และโดยทั่วไปมากไหลผ่านกรองน้ำมันเครื่อง) แล้วจึงถูกพ่นไปที่เฟืองเพลาข้อเหวี่ยง, รองลื่นก้านสูบที่อยู่ต่อกัน และผนังกระบอกสูบ ก่อนที่ท้ายที่สุดจะหยดลงสู่ก้นห้องข้อเหวี่ยง

**อ้างอิง**
หมวดหมู่:เทคโนโลยีเครื่องยนต์
แม็กซ์โทกิซันเบียกูจูโกะโก

"แม็กซ์โทกิซันเบียกูจูโกะโก" (Max Toki Sanbyakujūgo Gō ) เป็นเพลงขับร้องโดยกลุ่มไอดอลญี่ปุ่น เอ็นจีทีโฟร์ตีเอต เป็นเพลงประกอบซิงเกิลที่ 43 คิมิวะเมโลดี ของเอเคบีโฟร์ตีเอต โดยที่มาของเพลง สื่อถึงรถไฟความเร็วสูงชิงกันเซ็ง (Shinkansen) ของญี่ปุ่น ที่วิ่งจากกรุงโตเกียวถึงจังหวัดนีงาตะซึ่งมีหมายเลขขบวนคือ 315 โดยเนื้อเพลงกล่าวถึงความสดใส ความฝัน ความหวัง และความทรงจำที่รอให้คน ๆ หนึ่งกลับมา ไม่ว่าจะผ่านไปนานเท่าใด
เพลงนี้คัฟเวอร์โดยวงน้องสาวนอกประเทศญี่ปุ่น ให้เป็นภาษาของตนเอง ได้แก่ เวอร์ชันภาษาไทย โดยซีจีเอ็มโฟร์ตีเอต เป็นซิงเกิลที่ 1 วางจำหน่าย 10 กุมภาพันธ์ พ.ศ. 2563

**ฉบับซีจีเอ็มโฟร์ตีเอต**
เชียงใหม่ 106 เป็นซิงเกิลที่ 1 ของซีจีเอ็มโฟร์ตีเอต โดยประกาศเปิดตัวเมื่อวันที่ 21 ธันวาคม พ.ศ. 2562 ในงาน "BNK48 7th Single "77 ดินแดนแสนวิเศษ" Road Show ที่ลานม่วนใจ๋ เซ็นทรัล เชียงใหม่ แอร์พอร์ตและได้มีการเปิดตัวเพลงอย่างเป็นทางการครั้งแรกในงาน CGM48 1st Single The Debut เมื่อวันที่ 9 กุมภาพันธ์ พ.ศ. 2563 ณ Amphitheater ชั้น 6 ศูนย์การค้าเมญ่า ไลฟ์สไตล์ ช้อปปิ้ง เซ็นเตอร์ เชียงใหม่ 

**รายชื่อเพลง**

**สมาชิก**
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)

**เชียงใหม่ 106**
ขับร้องและแสดงโดยสมาชิก 16 คน ประกอบด้วย- ทีมซี : ปุณยวีร์ จึงเจริญ, รินะ อิซึตะ- เค็งคิวเซย์ : นภัสนันท์ ธรรมบัวชา, ปัณฑิตา คูณทวี, มานิตา จันทร์ฉาย, วิทิตา สระศรีสม, มาณิฌา เอี่ยมดิลกวงศ์, พิชญธิดา สนธิศักดิ์วรรณะ, ชยานันท์ เจ็ดพี่น้องร่วมใจ, ณัฐริกา บุญตั๋ว, พิชญาภา สุปัญญา, ชุติปภา รัตนกรญาณวุฒิ, จิรัฐิกาล ทะสี, พิณพณา แสงบุญ, วัชรี ด่านผาสุกกุล, สิตา ธีรเดชสกุล

**วาเลนไทน์โชคดี**
ขับร้องและแสดงโดยสมาชิก 16 คน ประกอบด้วย- ทีมซี : ปุณยวีร์ จึงเจริญ, รินะ อิซึตะ- เค็งคิวเซย์ : นภัสนันท์ ธรรมบัวชา, ปัณฑิตา คูณทวี, มานิตา จันทร์ฉาย, วิทิตา สระศรีสม, มาณิฌา เอี่ยมดิลกวงศ์, พิชญธิดา สนธิศักดิ์วรรณะ, ชยานันท์ เจ็ดพี่น้องร่วมใจ, ณัฐริกา บุญตั๋ว, พิชญาภา สุปัญญา, ชุติปภา รัตนกรญาณวุฒิ, จิรัฐิกาล ทะสี, พิณพณา แสงบุญ, วัชรี ด่านผาสุกกุล, สิตา ธีรเดชสกุล

**ซีจีเอ็มโฟร์ตีเอต**
ขับร้องและแสดงโดยสมาชิก 25 คน ประกอบด้วย- ทีมซี : ปุณยวีร์ จึงเจริญ, รินะ อิซึตะ- เค็งคิวเซย์ : นภัสนันท์ ธรรมบัวชา, กชพร ลีละทีป, ภัทรธิดา จงประสานเกียรติ, ปัณฑิตา คูณทวี, รวินดา อลัน, ศุภาพิชญ์ ศรีไพโรจน์, มานิตา จันทร์ฉาย, วิทิตา สระศรีสม, เคียล่า ซื่อหยุน คู, พิมพ์นารา ร่ำรวยมั่นคง, มาณิฌา เอี่ยมดิลกวงศ์, พิชญธิดา สนธิศักดิ์วรรณะ, รพีพรรณ แช่มเจริญ, ชยานันท์ เจ็ดพี่น้องร่วมใจ, ณัฐริกา บุญตั๋ว, พิชญาภา สุปัญญา, ณิชารีย์ สังขทัต ณ อยุธยา, ชุติปภา รัตนกรญาณวุฒิ, จิรัฐิกาล ทะสี, พรวารินทร์ วงศ์ตระกูลกิจ, พิณพณา แสงบุญ, วัชรี ด่านผาสุกกุล, สิตา ธีรเดชสกุล

**อ้างอิง**
หมวดหมู่:ซีจีเอ็มโฟร์ตีเอต
หมวดหมู่:เอ็นจีทีโฟร์ตีเอต
แม่แบบ:Bar stacked

​
​
​
​
​
สำหรับใช้กับ bar box สามารถแสดงผล 5 แถบซ้อนกันในแต่ละแท่ง ตัวอย่างเช่น โปรแกรม:

จะสร้างกล่องแผนภูมิแท่ง:
กำหนดความกว้างสำหรับแต่ละคอลัมน์ผ่านองค์ประกอบในตัวแปร left1, left2, right1 และ right2 ของ Bar box
พี่น้องโคเอน

โจเอล เดวิด โคเอน (Joel David Coen) เกิดวันที่ 29 พฤศจิกายน ค.ศ. 1954 และ อีธาน เจสซี่ โคเอน (Ethan Jesse Coen) เกิดวันที่ 21 กันยายน ค.ศ. 1957 หรือรู้จักกันในนาม พี่น้องโคเอน (The Coen Brothers) เป็นผู้ผลิตภาพยนตร์ชาวอเมริกัน ภาพยนตร์ของพวกเขามีหลายประเภทและสไตล์ ผลงานที่มีชื่อเสียงที่สุดของพวกเขา ได้แก่ มิลเลอร์ส ครอสซิ่ง (1990), บาร์ตัน ฟิงก์ (1991), ฟาร์โก: เงินร้อน (1996), เดอะ บิ๊ก เลโบสกี (1998), สามเกลอ พกดวงมาโกย (2000), ล่าคนดุในเมืองเดือด (2007), ยกขบวนป่วนซีไอเอ (2008), ทรู กริท: ยอดคนจริง (2010), อินไซด์ ลเลวิน เดวิส: คน กีต้าร์ แมว (2013) และ ลำนำของบัสเตอร์ สกรั๊กส์ (2018)
พี่น้องโคเอนเขียนบท กำกับและอำนวยการสร้างภาพยนตร์ของพวกเขาร่วมกัน แต่โจเอลได้เครดิตในการกำกับ และอีธานในการผลิต จนกระทั่ง แผนปล้นมั่ว มุดเหนือเมฆ (2004) พวกเขาได้เครดิตในการกำกับและผลิตร่วมกัน พวกเขามักจะเรียกเก็บเงินยอดนิยมสำหรับบทภาพยนตร์ในขณะที่แบ่งปันเครดิตการแก้ไขภายใต้นามแฝง ร็อดเดริก เจนส์ (Roderick Jaynes) พวกเขาได้รับการเสนอชื่อเข้าชิง 13 รางวัลออสการ์ด้วยกัน และเป็นรายบุคคลสำหรับรางวัลหนึ่งรางวัล ได้รับรางวัลในสาขา บทภาพยนตร์ดั้งเดิมยอดเยี่ยม จาก ฟาร์โก: เงินร้อน และ ภาพยนตร์ยอดเยี่ยม, ผู้กำกับภาพยนตร์ยอดเยี่ยม และ บทภาพยนตร์ดัดแปลงยอดเยี่ยม จาก ล่าคนดุในเมืองเดือด ทั้งคู่ยังได้รับรางวัล ปาล์มทองคำ จาก บาร์ตัน ฟิงก์
พี่น้องโคเอนได้เขียนภาพยนตร์หลายเรื่องที่พวกเขาไม่ได้กำกับ รวมถึงละครสงครามชีวประวัติเรื่อง คนแกร่งหัวใจไม่ยอมแพ้ (2014) ภาพยนตร์ระทึกขวัญทางกฎหมาย บริดจ์ ออฟ สปายส์: จารชนเจรจาทมิฬ (2015) และเป็นที่รู้จักน้อย ภาพยนตร์ที่ประสบความสำเร็จในด้านรายได้ เช่น ไครม์เวฟ (1985), เดอะ เนคิด แมน (1998) และ บิดเหลี่ยมตุ๋น วุ่นดับเบิ้ล (2012) อีธานยังเป็นนักเขียนเรื่องสั้น ละครและบทกวีอีกด้วย

**ผลงานภาพยนตร์**

**ผลตอบรับ**
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 20 เรื่องของ พี่น้องโคเอน
16px small|0–59% คำวิจารณ์ที่นักวิจารณ์ไม่ชอบ 16px 60–100% คำวิจารณ์ที่นักวิจารณ์ชอบ 
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก 
N/A ไม่ปรากฏ, หาข้อมูลไม่ได้ 
$ ดอลลาร์สหรัฐ

**รางวัล**
จำนวนรางวัลที่เข้าชิงและได้รับจากภาพยนตร์ของ พี่น้องโคเอน

**อ้างอิง**

**แหล่งข้อมูลอื่น**
 โจเอล โคเอน- อีธาน โคเอน
หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้กำกับภาพยนตร์ยอดเยี่ยม รางวัลออสการ์
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:นักเขียนบทภาพยนตร์
เสื้อสูบ

บล็อกเครื่องยนต์ V6 รูขนาดใหญ่คือกระบอกสูบ
บล็อกเครื่องยนต์ (Engine block) หรือนิยมเรียก เสื้อสูบ (Cylinder block) เป็นโครงสร้างหลักของเครื่องยนต์สันดาปภายใน ถือเป็นชิ้นส่วนที่ใหญ่และหนักที่สุดของเครื่องยนต์ บล็อกประกอบด้วยกระบอกสูบและชื้นส่วนอื่นๆ สำหรับรถยนต์ที่ระบายความร้อนด้วยน้ำ ภายในบล็อกจะมีช่องทางเดินของน้ำหล่อเย็นรอบๆกระบอกสูบ แต่ถ้าเป็นเครื่องยนต์ที่ระบายความร้อนด้วยอากาศผ่าน ภายนอกบล็อกจะมีครีบติดตั้งอยู่โดยรอบ
บล็อกเครื่องยนต์รถยนต์ในยุคต้นจะมีเพียงกระบอกสูบเพียงเท่านั้น และประกอบห้องข้อเหวี่ยงที่แยกตัวออกมาจากบล็อก แต่บล็อกเครื่องยนต์สมัยใหม่ได้มีรวมห้องข้อเหวี่ยงไว้ภายในบล็อกเป็นชิ้นส่วนเดียวกัน 
บล็อกเครื่องยนต์ทำจากโลหะหล่อทั้งชิ้น มีส่วนผสมของฟอสฟอรัส นิกเกิล โครเมียม โมลิบดีนัม หรือส่วนผสมอื่นตามความก้าวหน้าของวิทยาการด้านโลหะวิทยาเพื่อทำให้เกิดความแข็งแรงและทนความร้อนสูง ถ้าเป็นเครื่องยนต์ขนาดเล็กอาจทำด้วยอลูมิเนียม

**อ้างอิง**
หมวดหมู่:เทคโนโลยีเครื่องยนต์
หมวดหมู่:เครื่องยนต์ยานยนต์
พี่น้องฟาร์เรลลี

ปีเตอร์ ฟาร์เรลลี่ (Peter Farrelly) เกิดวันที่ 17 ธันวาคม ค.ศ. 1956 และ บ็อบบี้ ฟาร์เรลลี่ (Bobby Farrelly) เกิดวันที่ 17 มิถุนายน ค.ศ. 1958 หรือรู้จักกันในนาม พี่น้องฟาร์เรลลี่ (Farrelly Brothers) เป็นผู้ผลิตภาพยนตร์ชาวอเมริกัน พวกเขาได้สร้างภาพยนตร์สิบเอ็ดเรื่อง รวมถึง ดัมบ์ แอนด์ ดัมบ์เบอร์: ใครว่าเราแกล้งโง่...หือ? (1994), คิงพิน (1996), มะรุมมะตุ้มรุมรักแมรี่ (1998), เดี๋ยวดี...เดี๋ยวเพี้ยน เปลี่ยนร่างกัน (2000), แชลโล ฮัล: รักแท้...ไม่อ้วนเอาเท่าไร (2001), ออสโมซิส โจนส์: มือปราบอณูจิ๋ว (2001), สตั๊ค ออน ยู: รวมกัน...เฟี๊ยว แยกกัน...ฝืด (2003), สาวรักกลุ้มกับหนุ่มบ้าบอล (2005), แต่งแล้วชิ่ง มาปิ๊งรักแท้ (2007), ฮอลพาส: หนึ่งสัปดาห์ ซ่าส์ได้ไม่กลัวเมีย (2011), เดอะ ทรี สตูเจดส์: สามเกลอหัวแข็ง (2012), และ ดัมบ์ แอนด์ ดัมบ์เบอร์ ทู: ใครว่าเราแกล้งโง่...วะ (2014)

**ผลงานภาพยนตร์**

**ผลตอบรับ**
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 14 เรื่องของ พี่น้องฟาร์เรลลี่
16px 0–59% คำวิจารณ์ที่นักวิจารณ์ไม่ชอบ 16px 60–74% คำวิจารณ์ที่นักวิจารณ์ชอบ 16px 75–100% คำวิจารณ์ที่นักวิจารณ์ชอบมาก  
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก  
$ ดอลลาร์สหรัฐ 

**อ้างอิง**

**แหล่งข้อมูลอื่น**
 name=ปีเตอร์ ฟาร์เรลลี่- name=บ็อบบี้ ฟาร์เรลลี่
หมวดหมู่:ผู้กำกับภาพยนตร์ชาวอเมริกัน
หมวดหมู่:นักเขียนบทภาพยนตร์
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:มุขมนตรีบาเดิน-เวือร์ทเทิมแบร์ค

มุขมนตรี (Ministerpräsident) แห่งบาเดิน-เวือร์ทเทิมแบร์ค
หมวดหมู่:รัฐบาเดิน-เวือร์ทเทิมแบร์ค
บ
กระบอกสูบ

ภาพตัดของกระบอกสูบ
ในวิชาเครื่องยนต์ กระบอกสูบ (Cylinder) คือช่องว่างทรงกระบอกภายในเสื้อสูบ เป็นช่องว่างเพื่อให้ลูกสูบสามารถเลื่อนขึ้นลงขณะเครื่องยนต์ทำงาน ดังนั้นกระบอกสูบต้องมีผิวภายในที่เรียบแข็งและมีความเสียดทานต่ำ กระบอกสูบสามารถจำแนกเป็นสองประเภท คือแบบที่หล่อเป็นชิ้นเดียวกับเสื้อสูบ และแบบที่แยกเป็นคนละชิ้นกับเสื้อสูบแล้วนำมาสวมเข้าด้วยกัน กระบอกสูบแบบแยกนี้บางครั้งเรียก ปลอกสูบ (Cylinder sleeve) ซึ่งมีอยู่สองประเภท คือปลอกสูบแบบแห้ง (ไม่สัมผัสน้ำหล่อเย็น) และปลอกสูบแบบเปียก (สัมผัสน้ำหล่อเย็น)
กระบอกสูบเมื่อผ่านการใช้งานเป็นระยะเวลานานย่อมเกิดการสึกหรอซึ่งเกิดจากการเสียดสีของแหวนลูกสูบกับผนังกระบอกสูบ การสึกหรอจะมากหรือน้อยขึ้นอยู่กับความสะอาดของอากาศที่ถูกดูดเข้าไปรวมถึงความสะอาดของน้ำมันหล่อลื่น ด้านบนของกระบอกสูบจะมีอุณหภูมิสูงกว่าและได้รับการหล่อลื่นได้ไม่ดีเท่าด้านล่างของกระบอกสูบ ในระหว่างที่เครื่องยนต์ทำงาน ด้านข้างผนังของกระบอกสูบจะเป็นส่วนที่รับภาระกรรมมากที่สุด และมีความเสี่ยงที่จะกระบอกสูบจะเบี้ยวเป็นวงรี ดังนั้นเพื่อลดความสึกหรอของส่วนนี้ จึงมีการออกแบบให้มีการฉีดน้ำมันหล่อลื่นผนังกระบอกสูบเป็นพิเศษ น้ำมันหล่อลื่นที่ว่านี้ถูกส่งมาจากปั๊มที่รูน้ำมันบริเวณเพลาข้อเหวี่ยง และถูกฉีดออกมาจากรูที่ก้านสูบ

**อ้างอิง**
หมวดหมู่:เทคโนโลยีเครื่องยนต์
วอลเลย์บอลชายในโอลิมปิกฤดูร้อน 2020 รอบคัดเลือก โซนอเมริกาใต้

การแข่งขันวอลเลย์บอลชายในโอลิมปิกฤดูร้อน 2020 รอบคัดเลือก โซนอเมริกาใต้ เป็นการแข่งขันวอลเลย์บอลชายระดับทีมชาติซึ่งจัดขึ้นที่มอสตาซัล ประเทศชิลี ระหว่างวันที่ 10–12 มกราคม ค.ศ. 2020 4 ทีมจะได้เข้าแข่งขันในทัวร์นาเมนต์นี้ โดยจะมีเพียงหนึ่งทีมที่ผ่านการคัดเลือกเข้าแข่งขันรอบสุดท้ายในการแข่งขันกีฬาโอลิมปิกฤดูร้อน 2020

**การคัดเลือก**
สี่อันดับแรกจากวอลเลย์บอลชายชิงแชมป์อเมริกาใต้ 2019ที่ยังไม่ผ่านการคัดเลือกเข้าโอลิมปิกฤดูร้อน 2020 จะได้สิทธิ์เข้าร่วมในการแข่งขันรอบคัดเลือกนี้ ตัวเลขในวงเล็บเป็นลำดับจากวอลเลย์บอลชิงแชมป์อเมริกาใต้ 2019 
*CHI (3)
*VEN (4)
*PER (5)
*COL (6)

**สนามแข่งขัน**
CHI Gran Arena Monticello, มอสตาซัล, ประเทศชิลี

**ผลการแข่งขัน**
เวลาการแข่งขันเป็นเวลามาตรฐานในท้องถิ่น  (UTC−03:00)

**อันดับการแข่งขัน**

**ดูเพิ่ม**
 วอลเลย์บอลชายในโอลิมปิกฤดูร้อน 2020 รอบคัดเลือก- วอลเลย์บอลหญิงในโอลิมปิกฤดูร้อน 2020 รอบคัดเลือก โซนอเมริกาใต้

**อ้างอิง**

**แหล่งข้อมูลอื่น**
 สหพันธ์วอลเลย์บอลระหว่างประเทศfix-attempted=yes  – เว็บไซต์อย่างเป็นทางการ- สมาพันธ์วอลเลย์บอลอเมริกาใต้ date=2020-01-26  – เว็บไซต์อย่างเป็นทางการ- อันดับการแข่งขัน date=2020-02-10 
หมวดหมู่:กีฬาวอลเลย์บอลในโอลิมปิกฤดูร้อน 2020
หมวดหมู่:วอลเลย์บอลในปี พ.ศ. 2563
หมวดหมู่:สมเด็จพระจักรพรรดินีนาถ

(Empress regnant)
หมวดหมู่:จักรพรรดินี
หมวดหมู่:ประมุขแห่งรัฐที่เป็นสตรี
หมวดหมู่:ผู้ปกครองที่เป็นสตรี
หมวดหมู่:จักรพรรดิ
หมวดหมู่:เจ้าแผ่นดิน
เครื่องยนต์สูบเรียง

ไฟล์:Engine movingparts.jpg|300px|thumb|ภาพจำลองคอมพิวเตอร์ แสดงกลไกเครื่องยนต์สี่สูบเรียง
เครื่องยนต์สูบเรียง (inline engine) คือเครื่องยนต์สันดาปภายในซึ่งมีกระบอกสูบทั้งหมดเรียงตัวเป็นหนึ่งแถวตรง โดยทั่วไปมักใช้โครงสร้างแบบสี่สูบ หกสูบ และแปดสูบ มีการใช้งานอย่างแพร่หลายทั้งในรถยนต์, รถจักรยานยนต์, หัวรถจักร และอากาศยาน
เครื่องยนต์สูบเรียงเป็นเครื่องยนต์ที่มีการจัดวางองค์ประกอบแบบพื้นฐานที่สุด มีกรรมวิธีการสร้างและซ่อมบำรุงรักษาง่ายไม่ซับซ้อน เครื่องยนต์สูบเรียงมีขนาดเล็กกว่าเครื่องยนต์แบบอื่นอย่างเครื่องยนต์ดวงแฉก และสามารถติดตั้งในทิศทางใดก็ได้ หากกระบอกสูบถูกจัดวางในแนวดิ่งจะเรียกเครื่องยนต์นี้ว่า เครื่องยนต์ตั้งตรง (Straight engine) แต่หากวางทำมุมองศากับแนวดิ่งจะเรียกว่า เครื่องยนต์เอียง (Slant engine) การวางกระบอกสูบแบบตั้งตรงมีความง่ายกว่าการวางแบบรูปทรงตัว V

**อ้างอิง**
หมวดหมู่:เทคโนโลยีเครื่องยนต์
แม่แบบ:ว.ป.ร.๓

* พ.ศ.  – 80px เหรียญรัตนาภรณ์ รัชกาลที่ 10 ชั้นที่ ๓ (ว.ป.ร.๓)หมวดหมู่:แม่แบบเครื่องราชอิสริยาภรณ์ไทย
ก้านสูบ

ลูกสูบและก้านสูบ
ก้านสูบ (Connecting rod) เป็นชิ้นส่วนของเครื่องยนต์ลูกสูบ เชื่อมลูกสูบเข้ากับเพลาข้อเหวี่ยงเข้าด้วยกัน ทำหน้าที่ส่งถ่ายกำลังงานจากลูกสูบไปหมุนเพลาข้อเหวี่ยง ปลายด้านเล็กนั้นจะยึดติดกับสลักลูกสูบ และปลายด้านใหญ่จะยึดติดกับเพลาข้อเหวี่ยง 
ก้านสูบในเครื่องยนต์รถยนต์มักทำด้วยอะลูมิเนียมอัลลอย แต่ถ้าเป็นเครื่องยนต์ขนาดใหญ่ ก้านสูบจะทำด้วยเหล็กหล่อเหนียว โดยกรรมวิธีอัดรูปหรือการหล่อทั้งชิ้น แล้วนำมาตกแต่งให้ได้รายละเอียดและรูปร่างตามต้องการ ด้ามสูบของก้านสูบถูกออกแบบให้มีพื้นที่หน้าตัดเป็นตัวไอเพื่อลดน้ำหนักและเพิ่มความแข็งแรง ก้านสูบบางแบบจะมีรูน้ำมันที่ปลายก้านสูบด้านใหญ่ รูน้ำมันที่ว่านี้มีไว้เพื่อฉีดน้ำมันไปหล่อลื่นผนังกระบอกสูบ ก้านสูบทุกชิ้นมีน้ำหนักเท่ากัน ถ้านํ้าหนักไม่เท่ากันจะก่อให้เกิดการไม่สมดุล
ก้านสูบมีการใช้งานอย่างทั่วไปในเครื่องยนต์สันดาปภายในและเครื่องจักรไอน้ำ หลักฐานการใช้งานก้านสูบที่เก่าแก่ที่สุดอยู่ในคริสต์ศตวรรษที่ 3 เพื่อถ่ายกำลังงานจากกังหันน้ำไปยังแท่นเลื่อยของโรมัน

**อ้างอิง**
หมวดหมู่:เทคโนโลยีเครื่องยนต์
งานฟุตบอลประเพณีจุฬาฯ–ธรรมศาสตร์ ครั้งที่ 74

งานฟุตบอลประเพณีจุฬาฯ-ธรรมศาสตร์ ครั้งที่ 74 งานฟุตบอลประเพณีจุฬาฯ–ธรรมศาสตร์ ที่จัดขึ้นเป็นครั้งที่ 74 โดย จุฬาลงกรณ์มหาวิทยาลัย รับหน้าสื่อเป็นเจ้าภาพจัดการแข่งขันฟุตบอลในครั้งนี้ พบกับ มหาวิทยาลัยธรรมศาสตร์ โดยจะแข่งขันกันที่ สนามศุภชลาศัย ในกรุงเทพมหานคร

**การแข่งขัน**

**การถ่ายทอดสด**
 ไทยรัฐทีวี (ตั้งแต่เวลา 15:00 - 18:00 น.)

**อ้างอิง**

**แหล่งข้อมูลอื่น**
  เฟซบุ๊กงานฟุตบอลประเพณีจุฬาฯ-ธรรมศาสตร์
*74
ประเพณี
ปอนเฟร์ราดา

ปอนเฟร์ราดา (Ponferrada, จากวลีภาษาละติน Pons Ferrata แปลว่า "สะพานเหล็ก") เป็นเมืองหนึ่งในจังหวัดเลออน แคว้นกัสติยาและเลออน ประเทศสเปน ตั้งอยู่ริมฝั่งแม่น้ำซิลและมีภูเขาล้อมรอบเกือบทุกด้าน ปอนเฟร์ราดาเป็นเมืองใหญ่เมืองสุดท้ายบนสายทางจากฝรั่งเศสของเส้นทางนักบุญยากอบก่อนจะถึงซานเตียโกเดกอมโปสเตลา ใน ค.ศ. 2008 เมืองนี้มีประชากรจำนวน 69,769 คน

**อ้างอิง**
หมวดหมู่:เมืองในแคว้นกัสติยาและเลออน
สังวรณ์ สุวรรณชีพ

พลเรือตรี สังวรณ์ สุวรรณชีพ (หลวงสังวรยุทธกิจ) (14 กรกฎาคม พ.ศ. 2444 – 7 ตุลาคม พ.ศ. 2515) นักการเมืองและทหารเรือชาวไทย รัฐมนตรีช่วยว่าการกระทรวงกลาโหม สารวัตรใหญ่ทหาร เจ้ากรมเตรียมการทหาร และหนึ่งในสมาชิก คณะราษฎร

**ประวัติ**
พลเรือตรีสังวรณ์เกิดเมื่อวันที่ 14 กรกฎาคม พ.ศ. 2444 ที่ เขตบางกอกน้อย กรุงเทพมหานคร เป็นบุตรชายของ นายสุด และ นางสอน สุวรรณชีพ จบการศึกษาจาก โรงเรียนสวนกุหลาบวิทยาลัย และ โรงเรียนนายเรือ
ด้านชีวิตครอบครัวสมรสกับ คุณหญิง เฉลิม สุวรรณชีพ มีบุตร-ธิดา ทั้งสิ้น 12 คน

**รับราชการ**
 พ.ศ. 2487 - กลับเข้ารับราชการในตำแหน่งสารวัตรใหญ่ทหาร- 29 พฤษภาคม พ.ศ. 2488 - ควบตำแหน่งเจ้ากรมเตรียมการทหารอีกตำแหน่งหนึ่ง- 1 มกราคม พ.ศ. 2489 - พ้นจากตำแหน่งเจ้ากรมเตรียมการทหาร- 30 เมษายน พ.ศ. 2490 - สำรองราชการกองบังคับการสำนักงานปลัดกระทรวงกลาโหมและรักษาราชการสารวัตรใหญ่ทหารอีกตำแหน่งหนึ่ง- 9 พฤศจิกายน พ.ศ. 2490 - พ้นจากสำรองราชการกองบังคับการสำนักงานปลัดกระทรวงกลาโหม รักษาราชการสารวัตรใหญ่ทหาร และออกจากประจำการ

**ยศ**
 24 มีนาคม พ.ศ. 2464 - เรือตรี- 19 เมษายน พ.ศ. 2467 - เรือโท- - เรือเอก- 1 เมษายน พ.ศ. 2477 - นาวาตรี- 1 เมษายน พ.ศ. 2481 - นาวาโท- 1 เมษายน พ.ศ. 2483 - นาวาเอก- 1 กรกฎาคม พ.ศ. 2487 - พลเรือตรี

**บรรดาศักดิ์**
 18 พฤษภาคม พ.ศ. 2475 - หลวงสังวรยุทธกิจ ศักดินา ๘๐๐

**งานการเมือง**
 9 ธันวาคม พ.ศ. 2476 - ได้รับโปรดเกล้าฯ แต่งตั้งเป็นสมาชิกสภาผู้แทนราษฎรประเภทที่ 2- 20 ธันวาคม พ.ศ. 2481 - ได้รับโปรดเกล้าฯ แต่งตั้งเป็นรัฐมนตรี

**เครื่องราชอิสริยาภรณ์**

**อ้างอิง**
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากโรงเรียนนายเรือ
หมวดหมู่:ทหารเรือชาวไทย
รายพระนามพระมหากษัตริย์เลออน

เลออนและเครื่องยอด
ในรัชกาลพระเจ้าออร์ดอญโญที่ 1 แห่งอัสตูเรียส (ค.ศ. 850–866) ราชอาณาจักรเริ่มเป็นที่รู้จักในนามเลออน ใน ค.ศ. 910 ราชอาณาจักรเลออนที่มีเอกราชได้รับการสถาปนาเมื่อพระมหากษัตริย์อัสตูเรียสทรงแบ่งดินแดนให้พระราชโอรสทั้ง 3 พระองค์
ต่อจากนี้คือรายพระนามพระมหากษัตริย์เลออนอันสืบทอดมาจากรายพระนามพระมหากษัตริย์อัสตูเรียส

**พระมหากษัตริย์เลออน**

**ราชวงศ์อัสตูเรียส-เลออน**

**ราชวงศ์ฆิเมเนซ**

**ราชวงศ์เบอร์กันดี**
ราชวงศ์นี้สืบสายจากพระสวามีในพระราชิรีนาถอูร์รากา, เรย์มงด์แห่งบูร์กอญ.

**เอกสารเพิ่มเติม**
Barton, Simon. The Aristocracy in Twelfth-Century León and Castile. Cambridge University Press, 1997. Appendix I: "The Counts of Twelfth Century León and Castile", pp. 235–302.

**ดูเพิ่ม**
รายพระนามพระมหากษัตริย์สเปน
*ราชอาณาจักรเลออน
แม่แบบ:ร.จ.ท.6

* พ.ศ.  – 80px เหรียญราชรุจิทอง รัชกาลที่ 6 (ร.จ.ท.6)หมวดหมู่:แม่แบบเครื่องราชอิสริยาภรณ์ไทย
เมกาอีสปอร์ตส์

เมกาอีสปอร์ตส์ (MEGA Esports) เป็นทีมอีสปอร์ตส์ที่ตั้งในกรุงเทพมหานคร, ประเทศไทย ก่อตั้งขึ้นในปี 2012 โดยมีทีมเกมต่างๆ ทั้ง ลีกออฟเลเจนด์,อารีนาออฟเวเลอร์,โอเวอร์วอตช์,โดตา 2 เป็นต้น

**ประวัติทีมลีกออฟเลเจนต์**
เมกาอีสปอร์ตส์ ได้เข้าเป็นขึ้นเมื่อวันที่ 24 ธันวาคม ค.ศ.2017 หลังการได้สิทธิ์เป็นเจ้าของกิจการใหม่ของทีมแบงค็อก ไททันส์ โดยคุณ Arnold Tandra หรือ AhNodT CTO ของทีม โดยได้เข้าร่วมการแข่งขันแรกในนามเมกาอีสปอร์ตส์คือการแข่งขันไทยแลนด์โปรลีค สปริง 2018 
โดยในการแข่งขันนั้นทีมเมกาอีสปอร์ตส์ จบในอันดับที่ 2 ในการแข่งขัน โดยในนัดชิงชนะเลิศพ่ายให้กับ Ascension Gaming ไป 0-3 เกม ต่อมาได้เข้าคัดเลือกการแข่งขัน SEA Tour 2018 Summer หรือ GCM ที่กรุงมะนิลา ประเทศฟิลิปปินส์ โดยทีมเมกาอีสปอร์ตส์จบอันดับที่ 2 ในการแข่งขันรอบคัดเลือก ทำให้ได้สิทธิ์เข้าร่วมการแข่งขัน SEA Tour 2018 Summer ที่ประเทศฟิลิปปินส์ หลังจากผ่านการคัดเลือกจึงเข้าแข่งขันที่ประเทศฟิลิปปินส์ในช่วง 1-13 กุมภาพันธ์ 2018 โดยอยู่ในกลุ่ม B ร่วมกับ Kuala Lumpur Hunters,ArkAngel,Bigetron และจบการเป็นที่ 1 ของกลุ่มได้ด้วยการชนะรอบ Tie-Break ต่อทีม Kuala Lumpur Hunters เข้ารอบไปเจอกับทีม Resurgence 3-1 เกม และเข้าไปเจอกับคู่ปรับเก่าอย่าง Ascension Gaming จากชาติเดียวกัน และพ่ายไป 0-3 เกม หลังจากนั้นจึงเข้าร่วมการแข่งขัน Lenovo Legion of Champions Series III หลังผ่านการคัดเลือกมาได้โดยอยู่กลุ่ม B แต่ทำผลงานไม่ดีนักจบอันดับที่ 3 ต้องลงไปเล่นสายล่าง แต่ก็สามารถตะลุยฝ่าฟันได้แต่จบในอันดับที่ 3 ด้วยการพ่ายให้กับเพื่อนร่วมกลุ่มอย่าง Team Diamond ด้วยสกอร์ 1-0 เกม

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ date=2019-07-22 
หมวดหมู่:ทีมอีสปอร์ต
หมวดหมู่:ทีมอีสปอร์ตที่ตั้งอยู่ในประเทศไทย
หมวดหมู่:ทีมลีกออฟเลเจ็นดส์
หมวดหมู่:ทีมอารีนาออฟเวเลอร์
หมวดหมู่:ทีมโอเวอร์วอตช์
หมวดหมู่:ทีมโดตา
ซาบาเด็ลย์

ซาบาเด็ลย์ (Sabadell) เป็นเมืองที่ใหญ่ที่สุดเป็นอันดับห้าในแคว้นกาตาลุญญา ประเทศสเปน ตั้งอยู่ริมฝั่งแม่น้ำริโปลย์ ห่างจากบาร์เซโลนาไปทางทิศเหนือประมาณ 20 กิโลเมตร (12 ไมล์) ซาบาเด็ลย์ตั้งอยู่เหนือระดับน้ำทะเลประมาณ 190 เมตร (620 ฟุต) 
ซาบาเด็ลย์เป็นผู้บุกเบิกการปฏิวัติอุตสาหกรรมในกาตาลุญญาด้วยโรงงานสิ่งทอ (ร่วมกับตาร์ราซาที่เป็นคู่แข่งสำคัญ) ดังนั้นในช่วงกลางคริสต์ศตวรรษที่ 19 เมืองนี้จึงกลายเป็นเมืองอุตสาหกรรมสิ่งทอขนสัตว์ที่สำคัญที่สุดในสเปน จนได้รับสมญานามว่า "แมนเชสเตอร์แห่งกาตาลุญญา" ทุกวันนี้ยังสามารถเห็นโรงงานหลายโรงจากสมัยนั้น โดยส่วนใหญ่ได้รับการตกแต่งใหม่เป็นอาคารที่อยู่อาศัยหรือศูนย์บริการอื่น ๆ ทุกวันนี้ซาบาเด็ลย์เป็นเมืองการค้าและอุตสาหกรรม ไม่มีกิจกรรมการเกษตรที่สำคัญในพื้นที่
ซาบาเด็ลย์เป็นศูนย์กลางการคมนาคมที่สำคัญแห่งหนึ่ง โดยมีทางหลวงพิเศษสองสายผ่านข้างเมือง คือ สาย C-58 (จากบาร์เซโลนาถึงมันแรซา) และสาย AP-7 (จากฝรั่งเศสและฌิโรนาถึงตาร์ราโกนา, บาเลนเซีย และอันดาลูซิอา) และมีถนนเชื่อมโยงซาบาเด็ลย์กับนครและเมืองใกล้เคียง ได้แก่ ตาร์ราซา, ซังกีร์ซาดัลบัลแย็ส, กัสตัลยาดัลบัลแย็ส, กรานุลเย็ส, บาร์บาราดัลบัลแย็ส, ซาร์ดัญญอลาดัลบัลแย็ส, บาร์เซโลนา, ซังกูกัดดัลบัลแย็ส, รูบี, ซัมมานัต และมูลินซ์ดาเรย์
มีเส้นทางรถไฟเส้นทางหนึ่งผ่านเมือง (สายรูดาลิอัซดากาตาลุญญาจากบาร์เซโลนาถึงแยย์ดา) และอีกเส้นทางหนึ่งสิ้นสุดในเมือง (สายเอฟาเฌเซจากบาร์เซโลนามายังซาบาเด็ลย์ผ่านซังกูกัดดัลบัลแย็ส)

**อ้างอิง**
หมวดหมู่:เมืองในแคว้นกาตาลุญญา
ตาร์ราโกนา

ตาร์ราโกนา (กาตาลาและTarragona) เป็นเมืองท่าตั้งอยู่ทางตะวันออกเฉียงเหนือของประเทศสเปน ริมชายฝั่งทองคำ (Costa Daurada) ของทะเลเมดิเตอร์เรเนียน เมืองนี้ได้รับการก่อตั้งขึ้นครั้งแรกเมื่อประมาณศตวรรษที่ 5 ก่อนคริสต์ศักราช ต่อมากลายเป็นหนึ่งในเมืองสำคัญของฮิสเปเนียในสมัยโรมัน ปัจจุบันเป็นเมืองหลักของจังหวัดตาร์ราโกนาและเป็นส่วนหนึ่งของแคว้นกาตาลุญญา

**อ้างอิง**
หมวดหมู่:เมืองในแคว้นกาตาลุญญา
ตาร์ราซา

ตาร์ราซา (Terrassa; Tarrasa) เป็นเมืองในภาคกลาง-ตะวันออกของแคว้นกาตาลุญญา ประเทศสเปน ตั้งอยู่ในจังหวัดบาร์เซโลนา ในแอ่งชายฝั่งกาตาลาบริเวณตีนเขาชายฝั่งกาตาลา (เขตสงวนธรรมชาติซันยูแร็นซ์ดัลมุน) ห่างจากนครบาร์เซโลนาและทิวเขามุนซาร์รัตประมาณ 20 กิโลเมตร และ 18 กิโลเมตรตามลำดับ ระดับความสูงเฉลี่ยของเมืองอยู่ที่ 277 เมตรเหนือระดับทะเล ปัจจุบันตาร์ราซาเป็นเมืองที่มีประชากรมากเป็นอันดับที่สามในแคว้นกาตาลุญญา รองจากบาร์เซโลนาและลุสปิตาแล็ตดายูบรากัต 

**อ้างอิง**
หมวดหมู่:เมืองในแคว้นกาตาลุญญา
โรครับจากสัตว์

โรคติดต่อระหว่างคนและสัตว์ (zoonosis, zoonoses, zoonotic disease) เป็นโรคติดเชื้อที่อาจเกิดจากแบคทีเรีย ไวรัส ปรสิต ไพรออนหรืออื่น ๆ ที่แพร่กระจายจากสัตว์ไปยังมนุษย์
โรคที่พบเจอส่วนใหญ่ในปัจจุบัน เช่น โรคไวรัสอีโบลาและโรคเชื้อซาลโมเนลล่า ถือเป็นโรคติดต่อระหว่างคนและสัตว์ โรคเอดส์ที่เกิดจากไวรัสเอชไอวีเดิมถือว่าเป็นโรคติดต่อระหว่างคนและสัตว์ที่มีการแพร่กระจายจากสัตว์ไปยังมนุษย์ในช่วงต้นศตวรรษที่ 20 แต่ได้กลายพันธุ์แยกไปเป็นโรคติดต่อระหว่างมนุษย์

**อ้างอิง**

**แหล่งข้อมูลอื่น**
  AVMA Collections: Zoonosis Updates-  WHO tropical diseases and zoonoses-  Detection and Forensic Analysis of Wildlife and Zoonotic Disease-  Publications in Zoonotics and Wildlife Disease
หมวดหมู่:โรคติดต่อระหว่างคนและสัตว์
ฮิโรกาซุ โคเรเอดะ

ฮิโรกาซุ โคเรเอดะ (เกิด 6 มิถุนายน 1962)​ เป็นผู้กำกับภาพยนตร์​และนักเขียนบท​ชาวญี่ปุ่น​ โดยเขาเริ่มทำงานทางด้านโทรทัศน์และจากนั้นได้มีผลงานกำกับภาพยนตร์ที่มีชื่อเสียงหลายเรื่องโดยเฉพาะการกำกับภาพยนตร์แนวดราม่าเช่น อาคิระ แด่หัวใจที่โลกไม่เคยรู้ (2004), Still Walking -​ วันที่หัวใจก้าวเดิน (2008), After the Storm -​ รักได้มั้ย พ่อคนนี้ (2016) และ The Third Murdur -​ กับดักฆาตกรรมครั้งที่ 3 โคโรเอดะ ได้รับรางวัล Jury Prize จากเทศกาลภาพยนตร์กาน ประจำปี 2013 จากภาพยนตร์เรื่องLike Father, Like Son -​ พ่อครับ รักผมได้ไหม? และจากผลงานการกำกับของเขาในภาพยนตร์เรื่อง Shoplifters - ​ครอบครัวที่ลัก ทำให้เขาได้รับรางวัลปาล์มทองคำจากเทศกาลภาพยนตร์กาน ประจำปี 2018 และรางวัลภาพยนตร์เอเชีย​ สาขาภาพยนตร์ยอดเยี่ยม  
โคเรเอดะ เป็นผู้กำกับที่ได้รับการยอมรับมากที่สุดคนหนึ่งในวงการภาพยนตร์ญี่ปุ่น โดยผลงานของเขามักจะถูกนำไปเปรียบเทียบกับผลงานของยาซูจิโร โอซุ​ ผู้กำกับภาพยนตร์ชาวญี่ปุ่นที่ทรงอิทธิพลและยิ่งใหญ่ที่สุดคนหนึ่งของวงการ โดยในปี ค.ศ. 2019 โคเรเอดะ ได้มีผลงานกำกับภาพยนตร์ต่างประเทศครั้งแรกในเรื่อง The Truth -​ ครอบครัวตัวดี ซึ่งมีนักแสดงระดับฮอลลีวูดอย่างอีธาน ฮอว์ก​และกาทรีน เดอเนิฟว์​มาร่วมแสดงนำ

**ผลงาน**

**ภาพยนตร์**
ไฟล์:Koreeda Hirokazu.jpg|thumb|ฮิโรกาซุ โคเรเอดะ ในงานเทศกาลภาพยนตร์นานาชาติโทรอนโต​ ประจำปี 2009

**โทรทัศน์**
Nonfix (1991)
*Without Memory (1996) 
*Kaidan Horror Classics (2010)
*Going My Home (2012)
*Ishibumi (2015)
*A Day-Off of Kasumi Arimura (2020; episode 1, 3)
*แม่ครัวแห่งบ้านไมโกะ (2023)

**อ้างอิง**
หมวดหมู่:ผู้กำกับภาพยนตร์ชาวญี่ปุ่น
เจ1 ลีก ฤดูกาล 2020

การแข่งขันฟุตบอล เจลีก ดิวิชัน 1 ฤดูกาล 2020 (หรือเป็นที่รู้จักในนาม เมะอิจิ ยะสุดะ เจ1 ลีก สำหรับเหตุผลด้านผู้สนับสนุน) เป็นฤดูกาลที่ 28 ของ เจลีก ดิวิชัน 1, ลีกอาชีพสูงสูดของญี่ปุ่นนับตั้งแต่การก่อตั้งในปี ค.ศ. 1993. ลีกจะเริ่มต้นในวันที่ 21 กุมภาพันธ์ ค.ศ. 2020. สำหรับฤดูกาลนี้, ลีกจะมีการพักเบรกฤดูกาลเพื่อหลีกเลี่ยงการปะทะกับ โอลิมปิก 2020 เริ่มต้นตั้งแต่เดือนมิถุนายนถึงสิงหาคม.
โยโกฮามะ เอ็ฟ มารินอส คือทีมแชมป์เก่า.

**สโมสรฤดูกาล 2020**

**ข้อมูลสโมสรและชุดแข่งขัน**

**เปลี่ยนผู้จัดการทีม**

**ผู้เล่นต่างชาติ**
ณ ฤดูกาล 2020, ไม่มีข้อจำกัดอีกต่อไปถึงจำนวนผู้เล่นต่างชาติที่เซ็นสัญญา, แต่สโมสรสามารถลงทะเบียนผู้เล่นได้สูงสุดห้าคนสำหรับผู้เล่นที่มีแมตช์เดย์แมตช์เดียว. ผู้เล่นที่มาจากชาติหุ้นส่วนเจ.ลีก (ไทย, เวียดนาม, เมียนมาร์, มาเลเซีย, กัมพูชา, สิงคโปร์, อินโดนีเซีย และ กาตาร์) ได้รับการยกเว้นจากข้อจำกัดเหล่านี้.
ชื่อผู้เล่นที่อยู่ใน ตัวหนา หมายถึงผู้เล่นคนนั้นได้ลงทะเบียนระหว่างตลาดซื้อขายนักเตะช่วงกลางฤดูกาล.

**ตารางคะแนน**

**ผลการแข่งขัน**

**สถิติตลอดฤดูกาล**

**อันดับดาวซัลโว**

**แฮต-ทริคส์**
 4 ผู้เล่นที่ทำ 4 ประตู

**สถิติผู้ชม**

**อ้างอิง**
หมวดหมู่:ฤดูกาลในเจ1 ลีก
1
หมวดหมู่:การแข่งขันกีฬาที่เลื่อนออกไปเนื่องจากการระบาดทั่วของโควิด-19
กองกำลังชิงตัวประกัน

กองกำลังชิงตัวประกัน (قوة إنقاذ الرهائن; Hostage Rescue Force) เป็นหน่วยต่อต้านการก่อการร้ายและชิงตัวประกันที่สำคัญที่สุดของประเทศอียิปต์ ซึ่งอยู่ในสังกัดกรมความมั่นคงแห่งชาติของกระทรวงมหาดไทยแห่งประเทศอียิปต์
หมวดหมู่:การบังคับใช้กฎหมายในประเทศอียิปต์
หมวดหมู่:หน่วยชิงตัวประกัน
เขมิศรา พลเดช

เขมิศรา พลเดช (เกิด 16 กันยายน พ.ศ. 2538) ชื่อเล่น เบลล์ เป็นนักแสดงและพิธีกรชาวไทย เป็นที่รู้จักจากการรับบท "วิริยา" ในซีรีส์เรื่อง ฮอร์โมนส์ วัยว้าวุ่น เธอเริ่มต้นอาชีพในอุตสาหกรรมบันเทิงจากการเป็นผู้ชนะในโครงการ "เพื่อนฉันดันให้สุด" ของ จีทีเอช

**ประวัติ**
เขมิศรา พลเดช ชื่อเล่น เบลล์ เกิดเมื่อวันที่ 16 กันยายน พ.ศ. 2538 เป็นนักแสดงชาวไทยเกิดที่ จังหวัดกรุงเทพมหานคร

**ชีวิตส่วนตัว**
เขมิศราเป็นบุตรคนที่ 2 ของ เขมทัตต์ พลเดช อดีตกรรมการผู้อำนวยการใหญ่ บริษัท อสมท จำกัด (มหาชน) เธอมีพี่ชายที่เป็นนักแสดงเช่นกันคือ เขษมพงษ์ พลเดช (เบสท์) 
เธอจบการศึกษาระดับมัธยมศึกษาจากโรงเรียนนานาชาติเอกมัย และระดับปริญญาตรีจากคณะศิลปศาสตร์ มหาวิทยาลัยธรรมศาสตร์ สาขาอังกฤษ–อเมริกันศึกษา (หลักสูตรนานาชาติ) 

**การทำงาน**
เริ่มเข้าสู่วงการบันเทิงโดยชนะการแข่งขันจากโครงการ "Friend For Film เพื่อนฉันดันให้สุด" ก่อนที่เขมิศราจะเข้ามาเล่นในซีรีส์ ฮอร์โมน วัยว้าวุ่น 2 เธอเคยเป็นพิธีกรรายการ Gang ment ช่อง GTH on air และได้แสดงในซีรีส์ ฮอร์โมน วัยว้าวุ่น ภาค แรก โดยที่เขมิศรา แสดงเป็น ก้อย เพื่อนของดาว สาวคิดบวกแห่งแก๊งโลกสวย ซึ่งในภาคแรกบทบาทของเขมิศรายังมีไม่มาก จนกระทั่งภาค 2 จึงเริ่มมีบทบาทมากขึ้น จากการที่ก้อยเป็นเพื่อนสนิทและคู่จิ้นของดาว ที่แอบหลงรักเพื่อนสาวของตัวเองแต่ไม่กล้าบอก และความสัมพันธ์จากที่เป็นเพื่อนสนิท ก็เลยเถิดมาเป็นความรักที่บอกใครไม่ได้
นอกจากผลงานเรื่อง ฮอร์โมน วัยว้าวุ่น 2 แล้วเขมิศรา ยังมีผลงานมิวสิควิดีโอเพลง นักเลงคีย์บอร์ด ของ แสตมป์, ผลงานหนังสั้น เพื่อนเฮี้ยนโรงเรียนหลอน ตอน แช่ง ของจีทีเอช, ซีรีย์คลับฟรายเดย์ ความลับของห้อง ม.6/3, มิวสิควิดีโอเพลง ระหว่างเราสองคน ของ เอ๊ะ จิรากร, มิวสิควิดีโอเพลง รู้และเข้าใจ ของ Crescendo, นางเอกมิวสิควิดีโอเพลง คนมีเสน่ห์ ของป้าง นครินทร์, ซีรีส์ Love songs Love series ตอน พรหมลิขิต

**ผลงาน**

**มิวสิกวีดีโอ**

**พิธีกร**

**ละคร**

**ซีรีส์**

**ซิตคอม**

**ภาพยนตร์**

**คอนเสิร์ต**
 Hormones Day & Night ว้าวุ่น วันยันค่ำ (2556)- Hormones Prom Night (2557)- STAR THEQUE GTH 11 ปีแสงคอนเสิร์ต (2558)

**รางวัล**

**อ้างอิง**
หมวดหมู่:บุคคลจากกรุงเทพมหานคร‎‎
หมวดหมู่:นักแสดงหญิงชาวไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:พุทธศาสนิกชนชาวไทย
หมวดหมู่:บุคคลจากโรงเรียนนานาชาติเอกมัย
หมวดหมู่:บุคคลจากคณะศิลปศาสตร์ มหาวิทยาลัยธรรมศาสตร์
ซีบีล เดอ เซลี ลงช็อง

บารอนเนส ซีบีล เดอ เซลี ลงช็อง (Sybille de Selys Longchamps) เกิดเมื่อวันที่ 28 สิงหาคม ค.ศ. 1941 ณ อุกล์ ประเทศเบลเยียม เป็นธิดาของมีแชล ฟร็องซัว เดอ เซลี ลงช็อง กับปอลีน กอร์แน เดอ แว-รุอาร์ บิดาของเธอเป็นนักการทูต 
ในปี ค.ศ. 1968 เธอได้ให้กำเนิดบุตรสาวนามว่า แดลฟีน บอแอล ซึ่งเป็นพระราชธิดาในสมเด็จพระราชาธิบดีอัลแบร์ที่ 2 แห่งเบลเยียม หลังจากที่เธอมีความสัมพันธ์กับอดีตสมเด็จพระราชาธิบดีแห่งเบลเยียมกว่า 18 ปี ซึ่งความสัมพันธ์นี้เด่นชัดขึ้นในปี ค.ศ. 1999 ปัจจุบันเธอได้ใช้ชีวิตกับสามีคนปัจจุบันคือ ไมเคิล แอนโทนี แรทเบิร์น เคย์เซอร์ ณ กรุงบรัสเซลส์ ก่อนหน้านั้นเธอเคยสมรสกับฌัก บอแอล ซึ่งแดลฟีนเอง ได้ขอใช้นามกุลบิดาบุญธรรมของเธอตั้งแต่กำเนิด

**อ้างอิง**
 Oscar Coomans de Brachène, État présent de la noblesse belge, Annuaire de 1998, première partie (de Selys Longchamps), p. 187-197, Brussels, 1998.- Oscar Coomans de Brachène, État présent de la noblesse belge, Annuaire de 2003, seconde partie (Boël), p. 354-358, Brussels, 2003.- Delphine Boël, Couper le cordon, Brussels, ed. Wever & Bergh, 2008
หมวดหมู่:บุคคลจากบรัสเซลส์
โอลิมปิกเยาวชนฤดูหนาว 2024

กีฬาโอลิมปิกเยาวชนฤดูหนาว  2024 หรือ วินเตอร์ยูธโอลิมปิกเกมส์ 2024 (IV Winter Youth Olympic Games, Les IVème Jeux Olympiques de la jeunesse d'hiver; Jesahoe Donggye Cheongsonyeon Ollimpik) หรือ การแข่งขันโอลิมปิกเยาวชนฤดูหนาวครั้งที่ 4 หรือ คังว็อน 2024 เป็นการจัดการแข่งขันครั้งที่ 4 ของโอลิมปิกเยาวชนฤดูหนาว เป็นการแข่งขันกีฬาระหว่างประเทศ การศึกษาและเทศกาลวัฒนธรรมเพื่อเยาวชนที่มีอายุระหว่าง 14-18 ปี โดยการแข่งขันจะจัดขึ้นระหว่างวันที่ 19 มกราคม ถึง 2 กุมภาพันธ์ พ.ศ. 2567 ที่จังหวัดคังว็อน ประเทศเกาหลีใต้
การคัดเลือกเมืองเจ้าภาพจัดการแข่งขันได้ประกาศในการประชุม IOC สมัยที่ 135 เมื่อวันที่ 10 มกราคม พ.ศ. 2563 ที่ ศูนย์ประชุมสวิสเทค ในเมืองโลซานน์ ประเทศสวิตเซอร์แลนด์ ในระหว่างการแช่งขันโอลิมปิกเยาวชนฤดูหนาว 2020 ซึ่งเป็นกระบวนการคัดเลือกเจ้าภาพโอลิมปิกแบบใหม่ครั้งแรกและยังเป็นครั้งแรกที่โอลิมปิกเยาวชนฤดูหนาวถูกจัดขึ้นนอกทวีปยุโรป

**การคัดเลือกเจ้าภาพ**

**การพัฒนาและการเตรียมตัว**

**สนามแข่งขัน**

**ชนิดกีฬาที่แข่งขัน**
ในวงเล็บคือจำนวนเหรียญทองของแต่ละรายการ- สเกต
** 5
** 7
** 5- 4- 2- สกี
** 6
** 9
** 4
** 2
** 8
** 9- 6- 5- 2- 2

**ประเทศที่เข้าร่วมแข่งขัน**
รายชื่อคณะกรรมการโอลิมปิกแห่งชาติที่การคัดเลือกสำหรับการแข่งขันกีฬาโอลิมปิกเยาวชนฤดูหนาว 2024 มีดังต่อไปนี้

**สรุปเหรียญการแข่งขัน**

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ
ฤดูหนาว 2024
หมวดหมู่:โอลิมปิกในประเทศเกาหลีใต้
หมวดหมู่:การแข่งขันกีฬาระดับนานาชาติที่ประเทศเกาหลีใต้เป็นเจ้าภาพ
ยศทหารราชอาณาจักรยูโกสลาเวีย

ตารางข้างล่างต่อไปนี้คือข้อมูลเกี่ยวกับ ยศทหาร ของกองทัพราชอาณาจักรยูโกสลาเวีย ระหว่าง ค.ศ. 1918-1943

**สัญญาบัตร**

**ประทวน**
The rank insignia for enlisted personnel for the Army, Navy and Air force respectively.

**ดูเพิ่ม**
 ยศทหารกองทัพประชาชนยูโกสลาเวีย- ยศทหารเซอร์เบียและมอนเตเนโกร

**อ้างอิง**

**เชิงอรรถ**

**บรรณานุกรม**
ราชอาณาจักร
หมวดหมู่:กองทัพราชอาณาจักรยูโกสลาเวีย
พระราชพงศาวลีพระมหากษัตริย์มาเลเซีย

นี่คือพระราชพงศาวลีพระมหากษัตริย์มาเลเซีย โดยประมุขแห่งรัฐคือยังดีเปอร์ตวนอากง (พระมหากษัตริย์มาเลเซีย) ตำแหน่งนี้เป็นตำแหน่งเลือกได้แต่เฉพาะผู้ปกครองที่สืบเชื้อสายมาจากรัฐยะโฮร์, เกอดะฮ์, กลันตัน, เนอเกอรีเซิมบีลัน, ปะหัง, เปรัก, เปอร์ลิส, เซอลาโงร์ และตรังกานูเท่านั้น และดำรงตำแหน่งทุก ๆ 5 ปี 

**อ้างอิง**

**ข้อมูล**
  isbn = 978-981-3018-54-9
มาเลเซีย
หมู่เกาะเคย์แมนในโอลิมปิกฤดูร้อน 2020

หมู่เกาะเคย์แมน เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 ถือเป็นการเข้าร่วมการแข่งขันโอลิมปิกฤดูร้อนของประเทศนี้เป็นครั้งที่ 11

**จำนวนนักกีฬา**

**กรีฑา**
นักกีฬาเคย์แมนผ่านเกณฑ์การเข้าร่วมการแข่งขันโดยใช้เวลาที่ผ่านการคัดเลือกหรืออันดับโลกในรายการกรีฑาต่อไปนี้ (มีนักกีฬาสูงสุด 3 คนในแต่ละรายการ):
ประเภทลู่และถนน

**ยิมนาสติก**
สากล
หมู่เกาะเคย์แมนได้รับคำเชิญจากคณะกรรมาธิการไตรภาคีให้ส่งนักยิมนาสติกหญิงไปร่วมการแข่งขัน ซึ่งถือเป็นการเปิดตัวกีฬาประเภทนี้ในโอลิมปิกของประเทศ

**ว่ายน้ำ**
หมู่เกาะเคย์แมนได้รับคำเชิญจาก FINA ให้ส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021

**อ้างอิง**
2020
หมวดหมู่:ชาติในโอลิมปิกฤดูร้อน 2020
ประเทศชาดในโอลิมปิกฤดูร้อน 2020

ประเทศชาด เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 ถือเป็นการเข้าร่วมการแข่งขันโอลิมปิกฤดูร้อนของประเทศนี้เป็นครั้งที่ 13 นับตั้งแต่การเข้าร่วมครั้งแรกในปี 1964

**จำนวนนักกีฬา**

**ยิงธนู**
ชาดได้สิทธิ์เข้าแข่งขันประเภทรีเคิร์ฟประเภทบุคคลชายในเบื้องต้น โดยจบการแข่งขันในอันดับสองอันดับแรกในการแข่งขันแอฟริกันเกมส์ 2019 ที่กรุงราบัต ประเทศโมร็อกโก แต่ไม่สามารถผ่านเกณฑ์คะแนนขั้นต่ำ นักยิงธนูชาวชาดอีกคนได้รับคำเชิญจากคณะกรรมาธิการไตรภาคีและเวิลด์อาร์เชอรี่ให้เข้าแข่งขันประเภทรีเคิร์ฟ บุคคลหญิงในกีฬาดังกล่าว ซึ่งถือเป็นการเปิดตัวกีฬาชนิดนี้ของประเทศ

**กรีฑา**
ชาดได้รับสิทธิ์เข้าร่วมการแข่งขันระดับสากลจากเวิลด์แอธเลติกเพื่อส่งนักกรีฑาชายไปแข่งขันกีฬาโอลิมปิก
ประเภทลู่และถนน

**ยูโด**
ชาดผ่านเข้ารอบการแข่งขันยูโดประเภทหญิงมิดเดิลเวท (70 กก.) ในการแข่งขันครั้งนี้ เดโม เมมเนโลอัม ได้รับเลือกให้เข้าแข่งขันในทวีปแอฟริกาในฐานะนักยูโดอันดับหนึ่งของประเทศนอกเหนือจากตำแหน่งที่ผ่านการคัดเลือกโดยตรงในรายชื่อการจัดอันดับโลกของ IJF เมื่อวันที่ 28 มิถุนายน 2021

**อ้างอิง**
2020
ชาด
ประเทศชิลีในโอลิมปิกฤดูร้อน 2020

ประเทศชิลี เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับตั้งแต่เข้าร่วมครั้งแรกในปี 1896 นักกีฬาชิลีได้เข้าร่วมการแข่งขันโอลิมปิกฤดูร้อนเกือบทั้งหมด ยกเว้นเพียง 5 ครั้งเท่านั้น ชิลีไม่ได้เข้าร่วมการแข่งขันกีฬาโอลิมปิกฤดูร้อน 1932 ที่ลอสแอนเจลิสในช่วงที่เกิดภาวะเศรษฐกิจตกต่ำครั้งใหญ่ทั่วโลก และยังเป็นส่วนหนึ่งของการคว่ำบาตรที่นำโดยสหรัฐอเมริกา เมื่อมอสโกเป็นเจ้าภาพจัดการแข่งขันกีฬาโอลิมปิกฤดูร้อน 1980
ชิลีไม่สามารถคว้าเหรียญรางวัลโอลิมปิกใดๆ ได้เลยที่โตเกียว ซึ่งถือเป็นการแข่งขันโอลิมปิกครั้งที่ 3 ติดต่อกันที่ชิลีไม่สามารถคว้าเหรียญรางวัลดังกล่าวได้

**จำนวนนักกีฬา**

**อ้างอิง**
2020
ชิลี
หมู่เกาะคุกในโอลิมปิกฤดูร้อน 2020

หมู่เกาะคุก เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 ถือเป็นการเข้าร่วมการแข่งขันโอลิมปิกฤดูร้อนของประเทศนี้เป็นครั้งที่ 9 ติดต่อกัน

**จำนวนนักกีฬา**

**กรีฑา**
หมู่เกาะคุกได้รับสิทธิ์จากเวิลด์แอธเลติก สำหรับการส่งนักกรีฑาชายไปแข่งขันโอลิมปิก
ประเภทลู่และถนน
ชาย

**เรือแคนู**

**สลาลอม**
หมู่เกาะคุกมีนักพายเรือแคนู 1 คนที่มีคุณสมบัติผ่านเข้ารอบในการแข่งขันประเภทหญิง K-1 โดยจบการแข่งขันในอันดับที่ 16 ของ NOC ที่มีสิทธิ์ในการแข่งขันเรือแคนูสลาลอมชิงแชมป์โลก 2019 ที่ลาเซอูเดออูร์เจลล์ ประเทศสเปน

**สปรินท์=== 
นักกีฬาเรือแคนูจากหมู่เกาะคุกได้ผ่านการคัดเลือกเรือ 2 ลำในระยะทางต่อไปนี้สำหรับการแข่งขันชิงแชมป์โอเชียเนีย 2020 ที่เพนริธ รัฐนิวเซาท์เวลส์
Qualification Legend: FA = Qualify to final A (medal); FB = Qualify to final B (non-medal)

**ว่ายน้ำ**
หมู่เกาะคุกมีนักว่ายน้ำผ่านเข้ารอบสองคนจากสามรายการ

**อ้างอิง**
2020
หมวดหมู่:ชาติในโอลิมปิกฤดูร้อน 2020
ประเทศเอลซัลวาดอร์ในโอลิมปิกฤดูร้อน 2020

ประเทศเอลซัลวาดอร์ เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 ถือเป็นการเข้าร่วมการแข่งขันโอลิมปิกฤดูร้อนของประเทศนี้เป็นครั้งที่ 12

**จำนวนนักกีฬา**

**กรีฑา**
เอลซัลวาดอร์ได้รับสิทธิ์จากเวิลด์แอธเลติกในการส่งนักกีฬาชายไปแข่งขันกีฬาโอลิมปิก
ประเภทลู่และถนน

**มวยสากลสมัครเล่น**
เอลซัลวาดอร์ส่งนักมวย 2 คนเข้าร่วมการแข่งขันรุ่นเฟเธอร์เวทหญิงในโอลิมปิก โดยยกเลิกการแข่งขันคัดเลือกระดับแพนอเมริกา 2021 ที่บัวโนสไอเรส ยามิเล็ต โซลอร์ซาโน ได้รับตำแหน่งว่างเนื่องจากหนึ่งในผู้เข้าแข่งขันเดิมปฏิเสธตำแหน่งดังกล่าว เนื่องจากเป็นนักมวยอันดับสูงสุดคนถัดไปที่แข่งขันเพื่อผ่านเข้ารอบจากทวีปอเมริกาในการจัดอันดับกองเฉพาะกิจมวยสากลของ IOC ซึ่งถือเป็นการกลับมาสู่วงการมวยของประเทศเป็นครั้งแรกนับตั้งแต่ปี 1988

**เรือใบ**
นักกีฬาเรือใบชาวเอลซัลวาดอร์ได้คัดเลือกเรือหนึ่งลำให้ผ่านการคัดเลือกในแต่ละประเภทเรือต่อไปนี้ผ่านการแข่งขันชิงแชมป์โลกประเภทคลาสและรีกัตตาระดับทวีป
M = ชิงเหรียญรางวัล; EL = ตกรอบ – ไม่ผ่านเข้าชิงเหรียญรางวัล

**ว่ายน้ำ**
เอลซัลวาดอร์ได้รับคำเชิญจาก FINA ให้ส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยอิงตามระบบคะแนนของ FINA เมื่อวันที่ 28 มิถุนายน 2021

**อ้างอิง**
2020
เอลซัลวาดอร์
ประเทศฟีจีในโอลิมปิกฤดูร้อน 2020

ประเทศฟีจี เข้าร่วมการแข่งขันกีฬาโอลิมปิกฤดูร้อน 2020 ที่โตเกียว ซึ่งเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นี่คือการเปิดตัวประเทศฟิจิในโตเกียว หลังจากที่ฟิจิไม่สามารถลงทะเบียนนักกีฬาคนใดในโอลิมปิกฤดูร้อน 1964 ซึ่งจัดขึ้นที่โตเกียว เช่นกัน นับตั้งแต่เปิดตัวในปี 1956 นักกีฬาฟิจิได้เข้าร่วมแข่งขันกีฬาโอลิมปิกฤดูร้อนทุกครั้ง ยกเว้น 2 ครั้ง ฟิจิไม่สามารถลงทะเบียนนักกีฬาคนใดในปี โอลิมปิกฤดูร้อน 1964 ที่โตเกียว และเข้าร่วมการคว่ำบาตรที่นำโดยอเมริกา เมื่อกรุงมอสโก เป็นเจ้าภาพจัดการแข่งขันโอลิมปิกฤดูร้อน 1980

**ผู้ที่ได้รับเหรียญรางวัล**

**จำนวนนักกีฬา**

**อ้างอิง**
2020
ฟีจี
ประเทศแกมเบียในโอลิมปิกฤดูร้อน 2020

ประเทศแกมเบียเข้าร่วมการแข่งขันกีฬาโอลิมปิกฤดูร้อน 2020 ที่โตเกียว ซึ่งเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการเข้าร่วมการแข่งขันโอลิมปิกฤดูร้อนครั้งที่ 10 ติดต่อกันของประเทศ นับตั้งแต่การเข้าร่วมครั้งแรกในโอลิมปิกฤดูร้อน 1984

**จำนวนนักกีฬา**

**กรีฑา**
นักกีฬาแกมเบียผ่านเกณฑ์การเข้าร่วมการแข่งขันโดยใช้เวลาที่ผ่านการคัดเลือกหรืออันดับโลกในรายการกรีฑาต่อไปนี้ (มีนักกีฬาสูงสุด 3 คนในแต่ละรายการ)
ประเภทลู่และถนน

**ยูโด**
แกมเบียผ่านการคัดเลือกนักยูโด 1 คนสำหรับประเภทไลท์เวทชาย (73 กก.) ในการแข่งขันกีฬาโอลิมปิก ฟาเย่ เอ็นจี นักกีฬาโอลิมปิกจากโอลิมปิกเกมส์ริโอ 2016 ยอมรับตำแหน่งนักยูโดอันดับ 1 ของประเทศจากแอฟริกา นอกเหนือจากตำแหน่งที่ผ่านการคัดเลือกโดยตรงในรายชื่ออันดับโลกของ IJF เมื่อวันที่ 28 มิถุนายน 2021

**ว่ายน้ำ**
แกมเบียได้รับคำเชิญจาก FINA ให้ส่งนักว่ายน้ำชายอันดับสูงสุดในประเภทบุคคลของตนไปแข่งขันโอลิมปิก โดยใช้ระบบคะแนนของ FINA เมื่อวันที่ 28 มิถุนายน 2021

**อ้างอิง**
2020
แกมเบีย